
คำนำ
ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครอง
ส่วนท้องถิ่น พ.ศ.  2548  ข้อ  27  วรรค  1  แผนการดำเนินงานให้จัดทำเสร็จภายในเดือนธันวาคมของปีงบประมาณนั้น หรือภายในสามสิบวันนับแต่วันที่ตั้งงบประมาณดำเนินการ หรือได้รับแจ้งแผนงาน/โครงการจากหน่วยราชการส่วนกลาง  ส่วนภูมิภาค  รัฐวิสาหกิจหรือหน่วยงานอื่น ๆ  ที่ต้องดำเนินการในพื้นที่องค์กรปกครองส่วนท้องถิ่นในปีงบประมาณนั้น
แผนการดำเนินงานขององค์การบริหารส่วนตำบลพรุไทย เป็นแผนที่แสดงถึง
รายละเอียดแผนงาน/โครงการพัฒนา และกิจกรรมการพัฒนา ที่ดำเนินการจริงทั้งหมดในพื้นที่ของตำบลพรุไทย ประจำปีงบประมาณพ.ศ.2559 เพื่อให้แนวทางในการดำเนินงานในปีงบประมาณพ.ศ.2559  ขององค์การบริหารส่วนตำบลพรุไทย มีความชัดเจนในการปฏิบัติมากขึ้น ลดความซ้ำซ้อนของโครงการ   มีการประสานและบูรณาการในการทำงานกับหน่วยงาน   และจำแนกรายละเอียดต่างๆ ของแผนงานโครงการในแผนการดำเนินงาน ซึ่งกำหนดระยะเวลาการดำเนินงาน ตามโครงการในแผนพัฒนาสามปี  (พ.ศ.2559 - 2561)  และสามารถนำไปปฏิบัติได้ทันทีเมื่อได้รับงบประมาณ  
แผนการดำเนินงานเป็นเครื่องมือสำคัญ   ในการบริหารงานของผู้บริหารท้องถิ่น  
เพื่อควบคุมการดำเนินงานให้เป็นไปอย่างเหมาะสมและมีประสิทธิภาพ อีกทั้งยังช่วยให้แนวทางการพัฒนาขององค์การบริหารส่วนตำบลพรุไทย มีความชัดเจน สามารถติดตามประเมินผลการพัฒนาตามยุทธศาสตร์การพัฒนาของ  องค์การบริหารส่วนตำบลพรุไทย
อนึ่ง การจัดทำแผนดำเนินงานขององค์การบริหารส่วนตำบลพรุไทย ในครั้งนี้
ข้าพเจ้าในนามผู้บริหารองค์การบริหารส่วนตำบลพรุไทย ขอขอบพระคุณผู้มีส่วนเกี่ยวข้องทุกท่านตลอดจนพนักงานทุกคน  ที่มีส่วนในการระดมความคิด  และช่วยวางแผนการจัดทำแผนการดำเนินงานประจำปีพ.ศ.2559 ให้สำเร็จลุล่วงไปด้วยดี  และหวังว่าจะนำไปปฏิบัติให้บรรลุวัตถุประสงค์ตามแผนดำเนินงานต่อไป






    (นายสุทธิศาสตร์ วัฒนชัย)

